Príloha č. 1 súťažných podkladov

**Opis predmetu zákazky**

**Zabezpečenie železničnej prepravy a prekládky materiálnej humanitárnej pomoci Slovenskej republiky alebo zahraničných poskytovateľov pre potreby Ukrajiny**

**Predmet zákazky**

1. Predmetom zákazky je zabezpečenie:
   1. Preloženie materiálnej humanitárnej pomoci (ďalej len MHP) prevážaného nákladným automobilom priamo do vozňa, iného nákladného automobilu alebo preložením kontajnera z nákladného automobilu priamo do železničného vozňa,
   2. Preložením MHP prevážaného vlakom priamo do vozňa, kontajnera, iného nákladného automobilu alebo preložením kontajnera z vlaku priamo do železničného vozeň~~,~~
   3. Vyložením MHP prevážaného nákladným automobilom na rampu, do skladu alebo do kontajnera,
   4. Naložením železničného vozňa tovarom z rampy, skladu, kontajnerom, alebo z kontajnera,
   5. Spracovaním a vyhotovením potrebnej colnej dokumentácie a dopravných/ prepravných listín (aj v elektronickej forme), ktoré sú požadované (SMGS, JCD, CMR, karnet TIR, EAD a pod.)
   6. Colnými službami, vrátane vyhotovenia potrebných dokladov.
   7. Zabezpečením samotnej železničnej prepravy vozňa na pohraničnú priechodovú hranicu Slovenskej republiky s Ukrajinou,
   8. Krátkodobé preskladnenie MHP,
   9. Riešenie neštandardných situácií pri procese príjmu, skladovania, výdaja a prepravy humanitárnej pomoci.
2. Cenník služieb:
   1. V jednotkových cenách prepravných služieb nižšie uvedenej tabuľky musí byť zahrnuté:

* pristavenie a odsun vozňa na nakládku,
* nakládka a vykládka v rámci ložného priestoru vozidla,
* špedičné a colné vybavenie prepravovanej techniky a tovaru~~,~~
* poistenie prepravovaného tovaru na území SR a štátov EÚ,
* všetky ďalšie riziká v závislosti od povahy tovaru, ktoré musia byť obojstranné odsúhlasené,
* na nedefinované položky sa použijú platné tarify v čase prepravy,
  1. Fixné náklady:
* rezervácie kapacít služieb,
* mzdové náklady,
* avizácia zásielok,
* sledovanie vozňových zásielok,
* spracovávanie podkladov k fakturácii,
* vykonávanie fyzickej kontrole pri nakládke a vykládke tovaru

1. Objednávateľ požaduje prepravu zabezpečovať výlučne v uzamykateľných nákladných priestoroch, ak nebude požadované inak.
2. Poskytovateľ sa zaväzuje v prípade potreby spolupracovať s ďalšími obchodnými a zmluvnými partnermi Objednávateľa, a to najmä v rozsahu a za podmienok dohodnutých v tejto rámcovej dohode.
3. Objednávateľ si vyhradzuje právo spresniť počet prepráv a podmienky prepravy podľa potreby ministerstva počas platnosti rámcovej dohody formou čiastkových objednávok~~.~~
4. Poskytovateľ sa musí zaviazať pristaviť dopravný prostriedok k nakládke v termíne a čase stanovenom na objednávke, alebo v prípade telefonickej objednávky v termíne a čase dohodnutom medzi Objednávateľom a vybraným dodávateľom (dodávateľmi) služby.

**Objednávka a jej náležitosti:**

1. Na základe potreby Objednávateľa na poskytnutie služieb, Objednávateľ v súlade s § 83 zákona č. 345/2015 Z. z. vyzve písomne alebo elektronicky Poskytovateľa na poskytnutie služby/služieb formou objednávky.
2. Každá písomná, alebo elektronická sumárna objednávka vypracovaná a schválená Objednávateľom (Ministerstvom vnútra Slovenskej republiky) bude obsahovať:

* číslo objednávky,
* názov miesta, z ktorého sa preprava uskutočňuje,
* čas pristavenia dopravného prostriedku (prostriedkov) na nakládku MHP
* čas predpokladaného odchodu dopravného prostriedku z miesta nakládky,
* termín uskutočnenia prepravy,
* množstvo MHP,
* príjemcu MHP a miesto doručenia v zahraničí,
* iné technické a organizačné pokyny dôležité pre zabezpečenie plynulej a kvalifikovanej prepravy techniky a humanitárneho materiálu,
* Podmienky krátkodobého preskladovania, ako aj ďalšie požadované služby.

1. Poskytovateľ sa zaväzuje, že potvrdí doručenú objednávku Objednávateľovi v lehote do 3 hodín v pracovné dni v čase od 8.00 hod. do 15:30 hod. od doručenia objednávky pričom potvrdenie musí obsahovať:

* číslo potvrdenia,
* odkaz na číslo objednávky,
* informáciu o zabezpečených službách.

1. Pri osobnom doručení objednávky ju potvrdí okamžite po prevzatí.
2. V prípade časovej tiesne a nutnosti okamžitého poskytnutia MHP jednotlivých krajín EÚ a Slovenskej republiky do zahraničia je Objednávateľ (Ministerstvo vnútra Slovenskej republiky) oprávnený dohodnúť s poskytovateľom vykonanie prepravy telefonicky a objednávku doručiť dopravcovi najneskôr do jedného pracovného dňa.
3. Objednávky nie je možné plánovať. Poskytovateľ musí byť pripravený najneskôr do 5 dní (120 hodín) od doručenia objednávky, resp. avizácie a jej potvrdení realizovať služby v súlade s odsúhlasenou objednávkou Poskytovateľom.
4. Poskytovateľ sa zaväzuje poskytovať služby do miesta určenia, riadne a s potrebnou odbornou starostlivosťou, včas, podľa podmienok dohodnutých v tejto rámcovej dohode, v písomných resp. v elektronických objednávkach a podľa požiadaviek Objednávateľa, v zodpovedajúcej kvalite a technickej úrovni. Poskytovateľ, pokiaľ je v postavení zasielateľa, je povinný písomne resp. elektronicky potvrdiť prevzatie zásielky určenej na prepravu. Poskytovaná preprava musí zahŕňať aj pristavenie dopravného prostriedku, nakladanie a vykladanie techniky a humanitárneho materiálu, prepravu, poradenstvo a koordináciu pri objednávaní prepravy, efektívnom určení trasy prepravy, spolupôsobenie pri riešení nezrovnalostí a zmenách."
5. Každá zmluvná strana je povinná viesť záznamy o skutočných „Objemoch služieb“. V prípade požiadavky Objednávateľa je Poskytovateľ povinný poskytnúť svoje záznamy Objednávateľovi najneskôr do piatich (5) pracovných dní odo dňa obdržania takejto požiadavky.

**MIESTO A SPôSOB PLNENIA**

1. Miesto nakládky železničného vozňa, alebo iného dopravného prostriedku je na vlečke Poskytovateľa služby resp. jeho subdodávateľov (ďalej len „vlečka“)
2. Miesto krátkodobého preskladovania sa nachádza v skladovacích priestoroch Poskytovateľa služby resp. jeho subdodávateľov.

**Platnosť RÁmcovej Dohohy**

Rámcová dohoda sa bude uzatvárať na obdobie 24 mesiacov odo dňa nadobudnutia jej účinnosti, alebo do vyčerpania vysúťaženého finančného limitu, podľa toho ktorá skutočnosť nastane skôr.

**SPLATNOSŤ FAKTÚR**

Lehota splatnosti faktúry Poskytovateľa je tridsať (30) dní odo dňa doručenia faktúry Objednávateľovi. Ak predložená faktúra nebude vystavená v súlade s touto rámcovou dohodou a písomnou objednávkou, Objednávateľ ju bezodkladne vráti Poskytovateľovi na prepracovanie. Opravená faktúra je splatná do tridsať (30) dní odo dňa jej opätovného doručenia Objednávateľovi.

*ĎALŠIE INFORMÁCIE PRE UCHÁDZAČOV*

Ak sa v súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, technické normy, patent alebo typ, umožňuje sa uchádzačom predloženie ponuky s ekvivalentným riešením s porovnateľnými, respektíve vyššími technickými parametrami.